turjo4nis/wikipedia-bn-dump-20250701 huggingface dataset:
মার্বেল খেলা

বাংলাদেশের গ্রামীণ কিশোর ছেলেদের সবচেয়ে আকর্ষণীয় খেলা মার্বেল। কোন কোন অঞ্চলে মার্বেল খেলাকে বিঘত খেলাও বলে। সম্ভবত অভিভাবকদের নিষেধাজ্ঞাই এই খেলার প্রতি কিশোরদের অদম্য আকর্ষণ সৃষ্টি করে। এই খেলার নিস্পত্তি হয় অন্যের মার্বেল খেলে জিতে নিজের করে নেবার মাধ্যমে। এই খেলার প্রথম প্রচলন শুরু চট্টগ্রামে।

খেলার নিয়মাবলী 
এই খেলার অনেক নিয়মাবলী ও ভিন্নরকম খেলা আছে।যেমনঃ গরু চোর খেলা, আন্টিস খেলা, বাঘা খেলা,আরা-আরি খেলা,গাছাগাছি খেলা ইত্যাদি। 
মার্বেল খেলার জন্য কমপক্ষে দুইজন খেলোয়াড় দরকার হয়। তিন, চার, পাঁচ, বা সাতজন মিলেও খেলা যায়। পরিষ্কার সমতল ভূমি এই খেলার জন্য উপযোগী।

প্রথমে দুইটি একটি রেখা টানতে হয়। রেখা থেকে চার-পাঁচ হাত দূরে একটি গর্ত করতে হয় যেন একটি মার্বেল সেই গর্তে বসতে পারে। আঞ্চলিক ভাষায় রেখাটিকে ‘জল্লা’(কোথাও ‘জই’ নামে পরিচিত) এবং গর্তটিকে ‘কেপ’ বলে। জল্লার বাইরে পা রেখে প্রত্যেকে একটি করে মার্বেল কেপ এ ফেলার চেষ্টা করে। যার মার্বেল কেপ এ পড়ে বা সবচেয়ে কাছে যায় সে প্রথম দান পায়। সবাই প্রথম যে দান পায় তার হাতে ২/৩/৪টি করে মার্বেল জমা দেয়।

সে মার্বেলগুলো ছকের বাইরে বসে সামনের দিকে ওই গর্তের আশপাশে আলতো করে ছড়িয়ে দেয়। এরপর অন্য খেলোয়াড়রা একটা নির্দিষ্ট মার্বেলকে বলে ‘বাদ’। অর্থাৎ ওই মার্বেল ছাড়া বাকি যে কোন একটি মার্বেলকে অন্য একটি মার্বেল ছেড়ে দিয়ে স্পর্শ করতে হবে। যদি এমনটা পারে তাহলে ওই দান সে জিতে যায়। আর না পারলে পরবর্তী জন একইভাবে খেলার সুযোগ পায়।

তবে ‘বাদ’ দেয়া মার্বেল কিংবা অন্য একাধিক মার্বেলকে ছুড়ে দেয়া মার্বেল স্পর্শ করলে ওই খেলোয়াড়কে ফাইন দিতে হয়। এবং দান জেতার জন্য পরবর্তী খেলোয়াড় ফাইন হওয়া মার্বেলসহ সেগুলো ছড়িয়ে দিয়ে খেলতে থাকে।

যে কেউ দান জিতলে আবার পুনরায় খেলা শুরু হয়। এভাবেই চলতে থাকে যতক্ষণ না প্রতিপক্ষ আত্মসমর্পণ করে কিংবা তার কাছের মার্বেল শেষ না হয়ে যায়।

আন্টিস খেলা
এটি দুই, তিন, চার, পাঁচ কিংবা আরো অনেকে মিলে খেলা যায়।
প্রথমে একটি ছোট্ট গর্ত(যাকে চট্টগ্রামের ভাষায় কেপ বলে) থাকে। প্রথম জন খেলোয়াড় মার্বেল হাতের দুই আঙ্গুলের ঘষাতে দূরে মারে। দ্বিতীয় জন যদি সেই মার্বেলটি তার হাতের মাধ্যমে মেরে ছোঁয়ার পর যদি তার মার্বেল মেরে কেপে ডোকাতে পারে তাহলে সে বিজয়ী এবং সে নিয়মানুযায়ী দান পাবে। এভাবেই খেলা চলতে থাকে।

গরুচোর খেলা
আগের মত একটি কেপ থাকবে। প্রতি ২,৩,৪  জন খেলতে পারে। সবাই প্রথমে একটা নির্দিষ্ট ‍রেখা থেকে  কেপের মারবেল হাতে ছুড়ে মারতে হয়। তারপর কেপের সবচেয়ে কাছে যে থাকবে সে প্রথম বলে গণ্য হয়। তারপর প্রথম জন মার্বেল হাতের ঘষায় ছুড়ে মারে। যদি দ্বিতীয় জন সেই মার্বেল হাতের মেরে ছুতে পারে সে দশ পয়েন্ট পাবে। আবার কেপে ঢুকাতে পারলে দশ পাবে। এভাবে যে সবার আগে একশত পয়েন্ট করতে পারবে। সে বিজয়ী হবে এবং যে সবার শেষে থেকে যাবে সে গরুচোর বলে গণ্য হবে, এবং সবাই তার মার্বেলটিকের কেপ থেকে নিজের মার্বেল দ্বারা তিনবার আঘাত করে যতটুকু নিবে সেখান থেকে অপরজন একই ভাবে মারবে, শেষ যেই জায়গায় গিয়ে তার মার্বেল থামবে সেখান থেকে গরুচোর যে জন এক পা মাটির উপরে তুলে দুই হাতে কানে ধরে, এক নিঃশ্বাসে লাফিয়ে লাফিয়ে কেপে ছুঁতে যাবে যদি তার হাত ছুটে যায় অথবা পা  মাটিতে পড়ে যায় বা নিংশ্বাস পড়ে যায় তাহলে অন্যরা তাকে পিঠে আঘাত ছোট ছোট আঘাত করতে করতে চলে যাবে।

তথ্যসূত্র 

বাংলাদেশের ঐতিহ্যবাহী ক্রীড়া
শিশুতোষ খেলা
কুতকুত

কুতকুত গ্রামীণ কিশোরী-তরুণীদের অন্যতম প্রধান খেলা। উঠানে শস্য শুকাতে দেবার ফাঁকে কিংবা বিকালের নরম আলোয় গৃহের আঙ্গিনায় কৈশর পেরোনো তরুণীরা কুতকুত খেলায় মেতে ওঠে। বর্ষার পরের নরম মাটিতে মাটির ভাঙ্গা তৈজসপত্রের অংশ দিয়ে দাগ কেটে কুতকুতের জন্য ঘর বানানো হয়। বাংলার গ্রামীণ মেয়েরা যে কোনো ঋতুতেই এই খেলা খেলে থাকে। কুতকুত খেলায় ঘর বেচাকেনার বিষয়টি বাণিজ্যের প্রতি গ্রামীণ নারীদের সচেতনতাকে তুলে ধরে।

খেলার নিয়মাবলী 
আয়তক্ষেত্রাকার মোট ৭/৮টি ঘর আঁকা হয় এবং এই ঘরগুলোর শেষ মাথায় অর্ধচন্দ্রাকৃতির আর একটি ঘর বানানো হয়। প্রথম ঘরে গুটি ফেলে এক পা শূন্যে রেখে এবং দম দিতে দিতে গুটিকে সবগুলো ঘর অতিক্রম করে অর্ধচন্দ্রাকৃতির ঘরে এনে পা নামিয়ে দম ফেলা যায়। তার পর এই ঘর থেকে গুটিকে পা দিয়ে আঘাত করে সব ঘর অতিক্রম করানোর চেষ্টা করা হয়। গুটিটি সব ঘর অতিক্রম না করলে অর্ধচন্দ্রাকৃতির ঘর থেকে বের হয়ে শূন্যে পা তুলে দম নিতে নিতে তাকে আবার আগের নিয়মে ঘর থেকে বের করে আনতে হয়। খেলোয়াড়রা কপালে গুটি রেখে উপর দিকে তাকিয়ে ৮টা ঘরের দাগে পা না ফেলে অর্ধচন্দ্রাকৃতির ঘরে যেয়ে আবার প্রথম ঘরে ফেরত আসতে পারলে সে ঘর কেনার যোগ্যতা অর্জন করে। কুতকুত খেলায় যে ঘর কেনা হবে সেই ঘরে পা বা গুটি ফেলা যাবেনা। ঘর কেনার প্রক্রিয়াকালীন সময় খেলোয়াড়ের দাঁত দেখা গেলে ঐ খেলোয়াড়ের খেলা ঐ অবস্থায় মারা যায়। ক্রমান্বয়ে ঘর কিনে শেষ ঘরটি দখল করার মাধ্যমে খেলার নিস্পত্তি হয়।

তথ্যসূত্র 

বাংলাদেশের ঐতিহ্যবাহী ক্রীড়া
শিশুতোষ খেলা
এফএ কমিউনিটি শিল্ড

দ্য ফুটবল এসোসিয়েশন কমিউনিটি শিল্ড (সাবেক চ্যারিটি শিল্ড) একটি ইংরেজ ফুটবল ট্রফি যা বার্ষিক ম্যাচ হিসেবে এফ.এ. প্রিমিয়ার লীগ ও এফ.এ. কাপ বিজয়ী দলের মধ্যে অনুষ্ঠিত হয়। এটি বিশ্বের বিভিন্ন স্থানে অনুষ্ঠিত সুপার কাপ এর সমতুল্য। যদি একটি দল দ্বৈত শিরোপা (প্রিমিয়ারশিপ এবং এফএ কাপ) জেতে তবে দ্বৈত বিজয়ীর সাথে প্রিমিয়ার লীগ রানার-আপ দলের খেলা হয়। পরবর্তী মৌসুম শুরুর সময় এটি অনুষ্ঠিত হয় এবং প্রথাগতভাবে পুরনো ওয়েম্বলি স্টেডিয়ামে অনুষ্ঠিত হত। তবে বিগত কয়েক মৌসুমে ওয়েম্বলি স্টেডিয়ামের পুনঃনির্মাণ চলার সময় ওয়েলসের কার্ডিফে অবস্থিত মিলেনিয়াম স্টেডিয়ামে ম্যাচটি অনুষ্ঠিত হচ্ছে।T

যদিও ইংল্যান্ডের খেলাধুলার একটি সম্মাননা হলেও, কমিউনিটি শিল্ড অন্যান্য প্রতিযোগিতা, যেম্ন প্রিমিয়ার লীগ, এফ.এ. কাপ ও লীগ কাপ থেকে অনেক কম গুরুত্বপূর্ণ খেলা হিসেবে বিবেচিত হয়। এটিকে সাধারণ একটি ছোটোখাটো ট্রফি হিসেবেই দেখা হয় এবং এটা নিয়ে কেউ তেমন উচ্ছ্বাস প্রকাশ করে না। আধুনিক যুকে কমিউনিটি শিল্ডকে প্রীতি ম্যাচ হিসেবেই বেশি দেখা হয়; যার একটি উদাহরণ হচ্ছে ২০০৩ সালে ম্যানচেস্টার ইউনাইটেড কাপটি জিতলেও দলনেতা রয় কিনের হাসিমুখ দেখা যায় নি। এ কারণে কোন দল মৌসুমে কেবন এই কাপ পেয়ে শেষ করলে সন্তুষ্ট হয় না, যদিও অনেক দলের এভাবে কাপ জেতাটা একটা প্রথা হয়ে গেছে।

এই শিল্ডটি বিভিন্ন দাতব্য কাজে অর্থ জোগাড়ের জন্য এফএকে সাহায্য করে থাকে। এই অর্থের মূল উৎস খেলা দেখার টিকেট এবং খেলার দিন অনুষ্ঠিত বিভিন্ন অনুষ্ঠান থেকে প্রাপ্ত অর্থ। এই তহবিলের অংশবিশেষ এমন ক্লাবকে দেয়া হয় যারা এফএ কাপের প্রথম রাউন্ডের অংশগ্রহণ করেছে, এবং তাদেরকে পরে একটি দাতব্য সংস্থার নাম প্রস্তাবের অধিকার দেয়া হয় যে প্রতিষ্ঠানটি ঐ তহবিলের অর্থ পাবে। বাকী অর্থ এফএর সহযোগী দাতব্য সংস্থাকে দান করা হয়।.

শেরিফ অব লন্ডন চ্যারিটি শিল্ড নামে ১৮৯৮-৯৯ মৌসুম থেকে অনুষ্ঠিত প্রতিযোগিতাটি পরিবর্তিত হয়ে শিল্ডটি প্রথম খেলা হয় ১৯০৮-০৯ মৌসুমে।

তথ্যসূত্র

বহিঃসংযোগ 
 FA website - History of the Charity Shield
 RSSSF archive of results

ইংরেজ ফুটবল প্রতিযোগিতা
জাতীয় ফুটবল সুপার কাপ
কড়ি খেলা

কড়ি খেলা বাংলাদেশের একটি গ্রামীণ খেলা। যে সব কৈশোর উত্তীর্ণ মেয়েদের চলাফেরা নিয়ন্ত্রিত সাধারণত তারাই কড়ি বেশি খেলে থাকে। কড়ি পাঁচ গুটির মতই সমান জনপ্রিয় একটি খেলা। গ্রাম অঞ্চলে ছোটো শামুককে কড়ি বলা হয়। প্রথমে এ শামুক দিয়ে খেলাকে কড়ি খেলা বলা হতো। পরে পাটখড়ি বা খেজুরের বিচি দিয়ে কড়ি বানিয়ে গ্রামে খেলা হয়ে থাকে।

খেলার নিয়মাবলী 
১ ) গুটির দুই সাইড। সমান ও বাঁকা অংশ। পয়েন্ট আকারে খেলা হয়। একটা নির্দিষ্ট পয়েন্ট পর্যন্ত খেলবেন তা নির্ধারণ করে নিন (যেমন ১০০)। ২ ) গুঁটি চারটি হাতের মুঠোয় নিয়ে আস্তে করে সামনে ফেলুন। যদি চার টা গুঁটিই বাঁকা অংশের দিকে পড়ে তবে আপনার খেলা শুরু। ( লুডুতে ৬ উঠার মত ) ৩ ) কারো যদি বাঁকা অংশে ৪ টা মিলে যায় তবে তার ৪ পয়েন্ট। এর পর সে আবার ফেলবে। এবার যদি অন্যান্য ভাবে থাকে যেমন ২ টা উল্টো পিঠ দুটো সোজা, অথবা ১ টা সোজা ৩ টা উল্টো পিঠ তবে ঠিক আছে। আপনার লক্ষ্য হলো এক গুঁটি দিয়ে অন্য গুটিকে টূকা স্পর্শ করা । এক গুটিকে আরেক গুঁটি স্পর্শ করলে ১ পয়েন্ট। এভাবে ২ বারই করতে পারলে ২ পয়েন্ট এবং আগের ৪ পয়েন্ট মোট ৬ পয়েন্ট। কিন্তু যদি এক বার স্পর্শ করে ২য় বার না করতে পারেন তবে আগের ৪ আর পরের এক বার এই ৫ পয়েন্ট হবে। স্পর্শ না করতে পারলে এবার আপনার প্রতিপক্ষের পালা। খেলার নিয়ম একই, তার ৪ টা একই রকম বাঁকা অংশ না উঠা পর্যন্ত টুকা দিত পারবেনা এবং পয়েন্ট গণনা হবেনা।
৪) যদি ৪ টা গুঁটিই সোজা অংশের দিকে পড়ে তবে আপনি তখন ৮ পয়েন্ট পাবেন । তখন টোকা দিতে হবেনা। ৫) যদি ফেলার সময় এক গুটির সাথে আরেক গুঁটি স্পর্শ লেগে থাকে অথবা উপরে থাকে তবে সেই জোড়া বাদ। সেই জোড়ার নাম হবে "পচা চাল"। অন্য জোড়া খেলবেন। ২ জোরাই একই রকম হলে প্রতিপক্ষের চাল।
৬) যদি ৩ টা সোজা পিঠ আর একটা বাঁকা পিঠ পড়ে তবে সেটা পচা চাল। প্রতিপক্ষ খেলবে। তবে যদি ৩ টা বাঁকা পিঠ আর একটা সোজা হয় তবে ঠিক আছে।
৭) যে আগে নির্দিষ্ট পয়েন্ট করবে সে জিতবে।

তথ্যসূত্র 

বাংলাদেশের ঐতিহ্যবাহী ক্রীড়া
ইচিং বিচিং

ইচিং বিচিং বাংলাদেশ সহ ভারত উপমহাদেশের একটি জনপ্রিয় গ্রামীণ খেলা। সাধারণত এই খেলার জন্য শিশু ও কিশোরীরা গ্রাম সংলগ্ন সবুজ মাঠকে নির্বাচন করে। উচ্চতা অতিক্রম এই খেলার একটি অন্যতম বৈশিষ্ট্য।

খেলার নিয়মাবলী 
দু'জন খেলোয়াড় পাশাপাশি বসে খেলোয়াড়দের অতিক্রম করার জন্য উচ্চতা নির্মাণ করে দেয়। প্রথমে তারা দু'পায়ের গোড়ালি দিয়ে উচ্চতা নির্মাণ করে। খেলোয়াড়রা উচ্চতা অতিক্রম করার পর তারা পায়ের উপর আরেক পা তুলে দিয়ে উচ্চতা বাড়িয়ে দেয়। এইভাবে পায়ের উপর প্রসারিত করতল স্থাপন করে উচ্চতা বাড়িয়ে তোলা হয়। উচ্চতা অতিক্রম করার পর বসে থাকা খেলোয়াড়রা দুই পা মুক্ত করে ত্রিকোণাকার একটি সীমানা তৈরি করে। এই পায়ে ঘেরা স্থানটি পা তুলে দম দিতে দিতে বা ছড়া আওড়াতে আওড়াতে তিনবার অতিক্রম করে লাফ দিয়ে পার হতে হয়। এই সীমানা অতিক্রম করার পর বসে থাকা খেলোয়াড়দের যুক্ত পাকে প্রতিটি খেলোয়াড় শূন্যে লাফিয়ে ইচিং বিচিং ছড়া বলতে বলতে দুইবার করে অতিক্রম করে নেয়। এটিই খেলার শেষ পর্ব।

তথ্যসূত্র 

বাংলাদেশের ঐতিহ্যবাহী ক্রীড়া
ষোল গুটি

ষোল গুটি বাংলাদেশের গ্রামীণ পুরুষদের অন্যতম প্রধান খেলা। অলস অবসরে গ্রামের যুবক ও মধ্যবয়সী পুরুষেরা ষোলগুটি খেলে। মাটিতে দাগ কেটে শুকনো ডাল ভেঙ্গে গুটি বানিয়ে চলে এই দীর্ঘমেয়াদি খেলা। খেলার এত সহজ সরঞ্জাম গ্রামবাসীর উৎসবমুখর মনের বহিঃপ্রকাশকেই তুলে করে।

খেলার নিয়মাবলী 

সাধারণত মাটিতে দাগ কেটে ষোল গুটির ঘর বানানো হয়। প্রতি পক্ষেই ১৬টি করে গুটি থাকে। শুধু ঘরের মাঝখানের দাগটি দান চালার জন্য খালি থাকে। কোনাকুনি দাগের গুটিগুলো সারা ঘর জুড়ে এক ঘর করে কোনাকুনি খেতে পারে। উলম্ব দাগ কাটা ঘরের গুটিগুলো লম্বভাবে এক ঘর করে খেতে পারে। অপর পক্ষের গুটিকে ডিঙ্গাতে পারলেই সে গুটি কাটা পড়ে। এই ভাবে প্রতিপক্ষের গুটির সংখ্যা কমিয়ে শূন্য করে ফেলতে পারলেই খেলা শেষ হয়ে যায়। তবে অঞ্চলভেদে ১৩টি কিংবা নির্দিষ্ট সংখ্যক গুটি খেয়ে ফেলতে পারলেই খেলা শেষ হয়ে যায়। সেক্ষেত্রে খেলা শুরুর আগেই সংখ্যাটি ঠিক করে নেয়া হয়। ষোল গুটির আর একটি রূপান্তর হলো বাঘ ছাগল খেলা। এক পক্ষ ষোলটি গুটি নেয় এবং অন্য পক্ষ একটি গুটি নিয়ে বাঘ ছাগল খেলা খেলে। একটি গুটিকে বাঘ এবং ষোলটি গুটিকে ছাগল বলে। বাঘের কোনাকুনি এবং লম্বালম্বি সব ধরনের গতিই বৈধ। ছাগল বা ষোল গুটির চাল অন্য খেলার মতই। ১৬ গুটি দিয়ে বাঘের চাল বন্ধ করে দিতে পারলেই খেলা শেষ হয়ে যায়। আর বাঘ চেষ্টা করে প্রতিপক্ষের সবগুলো গুটিকে খেয়ে নিতে।

আধুনিক সংস্করণ 
১৬ গুটি খেলাটির সবচেয়ে আধুনিক সংস্করণ বর্তমানে আন্ড্রয়েড প্লাটফর্মের জন্য ডেভেলাপ করা হয়েছে। এই অ্যাপ্লিকেশনটি গুগল প্লে স্টোর থেকে সংগ্রহ করা যাবে।

তথ্যসূত্র

বহিঃসংযোগ 

বাংলাদেশের ঐতিহ্যবাহী ক্রীড়া
বিমূর্ত কৌশল খেলা
ঐতিহ্যবাহী ছকের খেলা
মধ্য এশিয়া

মধ্য এশিয়া () এশিয়া মহাদেশের একটি বিশাল ভূ-বেষ্টিত অঞ্চল। অঞ্চলটির সীমানার অনেকগুলি সংজ্ঞা আছে, যার কোনটিই পুরোপুরি সর্বজনগৃহীত নয়। ঐতিহাসিকভাবে অঞ্চলটি বিভিন্ন যাযাবর জাতি ও সিল্ক রোডের সাথে সম্পর্কিত। ফলে অঞ্চলটি ইউরোপ, মধ্যপ্রাচ্য, দক্ষিণ এশিয়া ও পূর্ব এশিয়ার বিভিন্ন জাতি, দ্রব্য ও সাংস্কৃতিক ধারণাসমূহের আদানপ্রদানের অঞ্চল হিসেবে কাজ করেছে।

মধ্য এশিয়ার দেশগুলির মধ্যে আছে কাজাখস্তান, তুর্কমেনিস্তান, উজবেকিস্তান, কিরগিজস্তান, তাজিকিস্তান, এবং অন্যান্য ছোট ছোট রাষ্ট্র যেমন - আজারবাইজান (কাস্পিয়ান সাগরের অপর পাড়ে অবস্থিত)। ভূ-রাজনৈতিক দিক থেকে আফগানিস্তান ও পাকিস্তানকেও অনেক সময় এর অন্তর্ভুক্ত করা হয়।

প্রধান সাংস্কৃতিক ও অর্থনৈতিক কেন্দ্র

তথ্যসূত্র

এশিয়া
মধ্য এশিয়া
এশিয়ার অঞ্চল
ইউরেশিয়ার অঞ্চল
স্ফুটনাঙ্ক

স্ফ‍‌ুটনাঙ্ক  হলো একটি তাপমাত্রা যাতে তরল পদার্থ পৌঁছালে বাষ্পে পরিণত হয়। অতঃএব, যে তাপমাত্রায় কোন তরল পদার্থ বাষ্পে পরিণত হতে শুরু করে তাকে উক্ত পদার্থের ‘স্ফ‌ুটনাঙ্ক’ বলা হয়। অর্থাৎ যে তাপমাত্রায় কোন তরল পদার্থের বাষ্পীয় চাপ এক বায়ুমণ্ডল (1 atm) চাপের সমান হয় এবং তরলটি বুদবুদসহ ফুটতে থাকে,তাকে সেই তরল পদার্থের স্ফ‌ুটনাঙ্ক বলে। তাপ প্রয়োগের মাধ্যমে তরলের তাপমাত্রা বৃদ্ধি করতে থাকলে এক পর্যায়ে তাপমাত্রা স্থির হয়ে যায়। এর পর আর তাপ প্রয়োগ করলেও তাপমাত্রার কোন পরিবর্তন হয়না। একটি নির্দিষ্ট সময় পর অর্থাৎ যতক্ষণে সম্পূর্ণ তরল বাষ্পে পরিণত হয় ততক্ষণ পর আবার তাপমাত্রা বৃদ্ধি পেতে শুরু করে। এই স্থির তাপমাত্রাটিই হল স্ফ‌ুটানাঙ্ক। প্রকৃতপক্ষে এই স্থির তাপমাত্রায় যে তাপ প্রয়োগ করা হয় তা কেবল তরল থেকে পদার্থকে বাষ্পে পরিণত করতে ব্যবহৃত হয়।
 বায়শূন্য স্থানে তরলের স্ফ‌ুটনাঙ্ক কম থাকে। অধিক বায়ুচাপে স্ফ‌ুটনাঙ্ক বেড়ে যায়। এজন্য পাহাড়ের ওপর পানি ফুটতে কম সময় নেয়। যেমনঃ ভূপৃষ্ঠে পানির স্ফ‌ুটনাঙ্ক ১০০ ডিগ্রী সেলসিয়াস, তবে হিমালয়ের পর্বতের ওপরে এই স্ফ‌ুটনাঙ্ক মাত্র ৭১ ডিগ্রী সেলসিয়াস।

পাহাড় বা পর্বতের উপর বায়ূর চাপ কম থাকায় পানির স্ফুটনাংক কমে যায় অর্থাৎ কম তাপমাত্রায় পানি ফুটতে পারে। কিন্তু মাংস, মাছ,ডিম প্রভূতি দ্রুত সিদ্ধ হয় না। এগুলো সুসিদ্ধ হওয়ার জন্য যে তাপের প্রয়োজন হয় পানি তার চেয়ে কম তাপমত্রায় ফুটে বাস্পীভূত হওয়ার জন্য মাছ, মাংস সেই পর্যাপ্ত তাপ পায় না। ফলে সুউচ্চ পাহাড় বা পর্বতের চূড়ায় রান্না করা কষ্টকর হয়ে পড়ে।
 স্ফুটনাঙ্ক বলার সময় যদি চাপের উল্লেখ না থাকে তাহলে সেই লেখাটি ভুল । জল এর স্ফুটনাঙ্ক 100°c - কথাটি সম্পূর্ণ অর্থহীন । সে ক্ষেত্রে বলতে হবে যে - প্রমান বায়ুমণ্ডলিয় চাপ এ জলের স্ফুটনাঙ্ক 100°c।  কারণ চাপ বাড়লে বা কমলে কোনো তরল এর স্ফুটনাঙ্ক
ও বাড়বে বা কমবে।
স্ফুটন তরল পদার্থের প্রকৃতি ও এর উপর উপরস্থ চাপ দাড়া প্রভাবিত হয়।

তথ্যসূত্র

বহিঃসংযোগ 
 স্ফুটনাংক তালিকা

আরো দেখুন 
গলনাংক

হিমাংক

তাপগতিবিজ্ঞান
রসায়ন
তাপমাত্রা
গ্যাস
গলনের অভ্যন্তরীণ তাপগতীয় বিভব

গলনের অভ্যন্তরীণ তাপগতীয় বিভব বলতে কোনও পদার্থকে কঠিন অবস্থা থেকে তরল অবস্থায় রূপান্তর করতে যে পরিমাণ শক্তি প্রয়োগ করতে হয় কিংবা তরল থেকে কঠিন অবস্থায় রূপান্তর করতে যে পরিমাণ শক্তি নির্গত হয়, তাকে বোঝায়। একে মাঝে মাঝে গলনের সুপ্ততাপ বা গলনের প্রমিত অভ্যন্তরীণ তাপগতীয় বিভব পরিবর্তন বলা হয়। যে তাপমাত্রায় এই প্রক্রিয়াটি সংঘটিত হয় তাকে গলনাংক বলা হয়। এ ব্যাপারটি তাপমাত্রার মাপনীতে সরাসরি ধরা পড়ে না। যেমন বরফ শূন্য ডিগ্রি সেলসিয়াস তাপমাত্রায় একটি নির্দিষ্ট পরিমাণ তাপশক্তি শোষণ করে তবেই ঐ একই শূন্য ডিগ্রি সেলসিয়স তাপমাত্রায় পানিতে বা জলে পরিণত হয়। তাপমাত্রার পরিবর্তন না হলেও শক্তি শোষিত হতে কঠিন থেকে তরল দশান্তর ঘটে। এক্ষেত্রে শূন্য ডিগ্রি সেলসিয়াস হল বরফের গলনাংক।

সাধারণ কিছু পদার্থের গলনের অভ্যন্তরীণ তাপগতীয় বিভবের প্রামাণ্য মান 

এই মানগুলি সিআরসি'র Handbook of Chemistry and Physics, ৬২তম সংস্করণ থেকে নেয়া হয়েছে। এই সারণিতে ব্যবহৃত ক্যাল./গ্রাম এবং কেজে/কেজি'র মধ্যে মান পরির্বতনে হিসাব করা হয়েছে তাপ-রাসায়নিক ক্যালরি (thermochemical calorie) (calth) = 4.184 জুল, যদিও আন্তর্জাতিক বাষ্প সারণি ক্যালরি (calINT) = 4.1868 জুল হিসাব করা হয়।

আরও দেখুন 
 গলন
 তাপ

তথ্যসূত্র 

রাসায়নিক ধর্ম
তাপ ধারকত্ব

কোন পদার্থের তাপমাত্রা একক পরিমাণ (১কেলভিন বা ১°সেলসিয়াস) বৃদ্ধি করতে যে নির্দিষ্ট পরিমাণ তাপের প্রয়োজন হয় তাকে ঐ পদার্থের তাপ ধারকত্ব (তাপধারণ ক্ষমতা) বলে। এক্ষেত্রে লক্ষ রাখতে হয় যেন ঐ সময় অবস্থার কোন পরিবর্তন না ঘটে। তাপ ধারকত্বের এসআই একক হল জুল প্রতি কেলভিন(J/K)।
অর্থাৎ বস্তুটি যেন এক অবস্থা থেকে অন্য কোন অবস্থায় (কঠিন থেকে তরল বা তরল থেকে বাষ্প) রুপ না নেয়। কারণ সেক্ষেত্রে প্রযুক্ত তাপ বস্তুটির অবস্থার পরিবর্তনে ব্যবহৃত হয়ে যায় এবং বস্তুর তাপমাত্রা অপরিবর্তিত থাকে।

সংজ্ঞা

মৌলিক সংজ্ঞা
একটি বস্তুর তাপ ধারণক্ষমতা  দ্বারা চিহ্নিত, 
 
যেখানে,
 হলো সেই তাপের পরিমাণ যা একটি বস্তুর (যার ভর m ) তাপমাত্রা  দ্বারা বৃদ্ধি করার জন্য যোগ করতে হয়।

এই পরিমাণ সাধারণত বস্তুটির প্রারম্ভিক তাপমাত্রা   এবং এর উপর প্রয়োগিত চাপ  -এর ওপর নির্ভর করে উল্লেখযোগ্যভাবে পরিবর্তিত হয়। বিশেষ করে, এটি দ্রবীভবন বা বাষ্পীভবনের মতো অবস্থার পরিবর্তনের (যেমন: গলনীয় তাপ বা বাষ্পীভবনের উষ্ণতা) সময় পরিবর্তিত হয়। সুতরাং, এটি সাধারণত একটি ফাংশন  হিসাবে বিবেচনা করা উচিত, যা এই দুটি চলকের (চাপ   এবং তাপমাত্রা ) ওপর নির্ভরশীল।

তাপমাত্রার তারতম্য 
তাপমাত্রা এবং চাপের ক্ষুদ্র পরিবর্তনের মধ্যে কাজ করার সময় তাপধারণ ক্ষমতার পরিবর্তন উপেক্ষা করা যেতে পারে। উদাহরণস্বরূপ, ১ পাউন্ড ওজনের একটি লোহার ব্লকের তাপ ধারণ ক্ষমতা ,

প্রারম্ভিক তাপমাত্রা °

এবং চাপ  হলে,

তাপধারণ ক্ষমতা   হবে।

এই আনুমানিক মানটি তাপমাত্রা ১৫ °C থেকে ৩৫ °C এবং চাপ ০ থেকে ১০ অ্যাটমোস্ফিয়ারের মধ্যে যথেষ্ট সঠিক কারণ এই সীমার মধ্যে সঠিক মান খুব সামান্যই পরিবর্তিত হয়। অর্থাৎ, ২০৪ জুল তাপ প্রয়োগে ব্লকের তাপমাত্রা ১৫ °C থেকে ১৬ °C বা ৩৪ °C থেকে ৩৫ °C পর্যন্ত প্রায় একইভাবে বৃদ্ধি পাবে এবং এর মধ্যে কোনো উল্লেখযোগ্য ত্রুটি হবে না।

আপেক্ষিক তাপ
কোন ১ কেজি ভরের বস্তুর তাপমাত্রা ১ কেলভিন বাড়াতে যে তাপের প্রয়োজন হয়, তাকে ঐ বস্তুর উপাদানের আপেক্ষিক তাপ ধারণ ক্ষমতা বা আপেক্ষিক তাপ বলে।   এর একক হল জুল প্রতি কেজি প্রতি কেলভিন(J·Kg⁻¹·K⁻¹)।

অর্থাৎ 

গাণিতিকভাবে,

আবার, 

গাণিতিকভাবে,

নীচে কয়েকটি পদার্থের আপেক্ষিক তাপ দেওয়া হল:

তথ্যসূত্র

রাসায়নিক ধর্ম
তাপ
তাপগতীয় ধর্ম
মেইন রোড

মেইন রোড ছিল ইংল্যান্ডের, ম্যানচেস্টার শহরের মস সাইডে অবস্থিত একটি বড় ফুটবল স্টেডিয়াম। ১৯২৩ সাল থেকে ২০০৩ সাল পর্যন্ত এটি ম্যানচেস্টার সিটির নিজস্ব মাঠ হিসেবে ব্যবহৃত হত।

যখন এটি প্রথম চালু হয়েছিল তখন এটি ছিল ইংল্যান্ডের সর্ববৃহৎ ক্লাব স্টেডিয়াম এবং ওয়েম্বলির পর দ্বিতীয় সর্ববৃহৎ ফুটবল স্টেডিয়াম। ১৯৩৪ সালে মেইল রোডের রেকর্ড দর্শক সংখ্যা ছিল ৮৪,৫৬৯ এবং তখন এফএ কাপের ম্যাচে ম্যানচেস্টার সিটি ও স্টোক সিটি মুখোমুখি হয়েছিল। ৮০ বছরের ইতিহাসে স্টেডিয়ামের নকশায় বেশ কয়েকবার পরিবর্তন আনা হয়েছে। বন্ধের আগে মেইন রোড ৩৫,১৫০ সিটের একটি স্টেডিয়াম ছিল।

২০০৩ সালের ১১ মে মেইন রোডে শেষ খেলা অনুষ্ঠিত হয়। এতে ম্যানচেস্টার সিটি ১-০ গোলে সাউদাম্পটনের কাছে পরাজিত হয়। এতে একমাত্র গোল করেন সুইডীয় ডিফেন্ডার মাইকেল সোয়েনসন। পরের মৌসুমে ম্যানচেস্টার সিটি নবনির্মিত সিটি অব ম্যানচেস্টার স্টেডিয়ামে স্থানান্তরিত হয়। ২০০৪ সালে মেইন রোডকে ধ্বংস করে দেয়া হয়।

বহিঃসংযোগ 
 
 

যুক্তরাজ্যের ফুটবল মাঠ
ম্যানচেস্টার সিটি ফুটবল ক্লাব
প্রিমিয়ার লীগের মাঠ
ইংল্যান্ডের বিলুপ্ত ফুটবল মাঠ
প্রিমিয়ার লিগের মাঠ
অ্যাস্টন ভিলা ফুটবল ক্লাব

অ্যাস্টন ভিলা ফুটবল ক্লাব (; সাধারণত অ্যাস্টন ভিলা এফসি এবং সংক্ষেপে অ্যাস্টন ভিলা নামে পরিচিত) হচ্ছে অ্যাস্টন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৮৭৪ সালের ২১শে নভেম্বর তারিখে প্রতিষ্ঠিত হয়েছে। ৪২,৭৪৯ ধারণক্ষমতাবিশিষ্ট ভিলা পার্কে দ্য লায়ন্স নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় উনাই এমেরি এবং সভাপতির দায়িত্ব পালন করছেন নাসেফ সাউইরিস। বর্তমানে স্কটল্যান্ডীয় মধ্যমাঠের খেলোয়াড় জন ম্যাকগিন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, অ্যাস্টন ভিলা এপর্যন্ত ২৫টি শিরোপা জয়লাভ করেছে; যার মধ্যে ৭টি প্রিমিয়ার লিগ, ২টি ইএফএল চ্যাম্পিয়নশিপ, ৭টি এফএ কাপ এবং ৫টি ইএফএল কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ১টি উয়েফা চ্যাম্পিয়নস লিগ এবং ১টি উয়েফা সুপার কাপ শিরোপা রয়েছে।

তথ্যসূত্র

বহিঃসংযোগ 
 Official Aston Villa website
 Aston Villa - Premierleague.com 
 Graphical History of Aston Villa kits
 Aston Villa BBC
 Aston Villa Sky Sports

 
ইংল্যান্ডের ফুটবল ক্লাব
উয়েফা সুপার কাপ বিজয়ী ক্লাব
প্রিমিয়ার লিগের ক্লাব
ওপেনকর্পোরেটসের জোট
১৮৭৪-এ প্রতিষ্ঠিত ফুটবল ক্লাব
এফএ কাপ বিজয়ী
উয়েফা চ্যাম্পিয়নস লিগ বিজয়ী ক্লাব
ফুটবল লিগ ক্লাব
গ্রিম্‌স্‌বি টাউন ফুটবল ক্লাব

গ্রিম্‌স্‌বি টাউন ফুটবল ক্লাব (; এছাড়াও গ্রিম্‌স্‌বি টাউন এফসি, অথবা শুধুমাত্র গ্রিম্‌স্‌বি টাউন নামে পরিচিত) হচ্ছে ক্লিথর্পস ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে প্রতিযোগিতা করে। এই ক্লাবটি ১৮৭৮ সালে গ্রিম্‌স্‌বি পেলহ্যাম প্রতিষ্ঠিত হয়েছে। গ্রিম্‌স্‌বি টাউন তাদের সকল হোম ম্যাচ ক্লিথর্পসের ব্লান্ডেল পার্কে খেলে থাকে; যার ধারণক্ষমতা হচ্ছে ৯,০৩১। বর্তমানে এই ক্লাবের ম্যানেজারের দায়িত্ব পালন করছেন পল হার্স্ট এবং সভাপতির দায়িত্ব পালন করছেন জেসন স্টকউড। বর্তমানে ইংরেজ রক্ষণভাগের খেলোয়াড় লুক ওয়াটারফল এই ক্লাবের অধিনায়কের দায়িত্ব পালন করছেন।

যদিও বিগত কয়েকবছর ধরে ক্লাবটি কঠিন সময় অতিক্রম করছে, তবে এটি ঐতিহাসিক লিঙ্কনশায়ারের সফলতম দল ছিল এবং এই অঞ্চল থেকে ফুটবল লীগের শীর্ষ বিভাগে খেলা এক্মাত্র ক্লাব ছিল। তারা এফএ কাপের সেমিফাইনালে উঠা লিঙ্কনশায়ারের চারটি দলের মধ্যে একটি এবং ১৯২৩ সালে একবার তারা এফএ কাপের ফাইনালে পৌছাতে পেরেছিল। লিঙ্কনশায়ারের অন্যান্য সকল দল থেকে এটি বেশি সময়ের জন্য ইংল্যান্ডের ফুটবলের দ্বিতীয় স্তরে অংশগ্রহণ করেছে।

তথ্যসূত্র

বহিঃসংযোগ

প্রাতিষ্ঠানিক
 Grimsby Town Football Club website
 The Grimsby Town Supporters Trust
 Grimsby Town New Stadium

খবর

 BBC Radio Humberside 
 Grimsby Telegraph

সমর্থক সাইট
 Vital Grimsby Town FC Online News and Features
 Cod Almighty - Grimsby Town online fanzine
 Electronic Fishcake
 Grimsby Town MAD

ইংল্যান্ডের ফুটবল ক্লাব
ফুটবল লিগ ক্লাব
১৮৭৮-এ প্রতিষ্ঠিত ফুটবল ক্লাব
রাইড

রাইড () দক্ষিণ-পূর্ব অস্ট্রেলিয়ার নিউ সাউথ ওয়েল্‌স রাজ্যের একটি লোকালয়। এটি সিডনি মেট্রোপলিটান এলাকায় অবস্থিত একটি উপশহর। এটি অস্ট্রেলিয়ার তৃতীয় প্রাচীনতম ইউরোপীয় বসতি। লোকালয়টি একটি সবজি উৎপাদনকারী এলাকায় অবস্থিত এবং এখানে জাহাজঘাট, ইটখোলা ও কুমোরপাড়া আছে। লোকালয়টির উত্তরে লেন কোভ নদীর পাড়ে লেন কোভ জাতীয় পার্ক অবস্থিত। লোকালয়টি আগে কিসিং পয়েন্ট, ইস্টারন ফার্ম্‌স, ফিল্ড অফ মার্স, ইত্যাদি নামে পরিচিত ছিল। প্রাক্তন সৈন্যেরা লোকালয়টি পত্তন করেন। এর জনসংখ্যা প্রায় ১ লক্ষ।

অস্ট্রেলিয়ার জনবহুল স্থান
র‌্যান্ডউইক

র‌্যান্ডউইক () দক্ষিণ-পূর্ব অস্ট্রেলিয়ার নিউ সাউথ ওয়েল্‌স রাজ্যের একটি শহর। সিডনির এই উপশহরটি তাসমান সাগরের তীরে সিডনি মেট্রোপলিটান এলাকায় অবস্থিত। শহরটির উত্তরে সেন্টেনিয়াল পার্ক, পূর্বে সমুদ্রতীরবর্তী কুগি শহর, এবং দক্ষিণ-পশ্চিমে একটি কারিগরি বিশ্ববিদ্যালয়। শহরটিতে একটি র‌্যান্ডুইক রেসকোর্স নামের একটি ঘোড়দৌড়ের মাঠ আছে। শহরটির জনসংখ্যা আনুমানিক ১২০,০০০।

গ্যালারি 

অস্ট্রেলিয়ার শহর
উদয়ন উচ্চ মাধ্যমিক বিদ্যালয়

উদয়ন উচ্চ মাধ্যমিক বিদ্যালয় (পূর্বনাম: উদয়ন বিদ্যালয়) বাংলাদেশের রাজধানী ঢাকা শহরে অবস্থিত একটি শিক্ষা প্রতিষ্ঠান। এটি ১৬,৯৬০ বর্গফুট এলাকার উপর প্রতিষ্ঠিত।

অবস্থান 
এটি ঢাকা বিশ্ববিদ্যালয় এলাকার ফুলার রোডে অবস্থিত।

ইতিহাস 

১৯৫৫ সালের জুন মাসে স্থাপিত এই বিদ্যালয় ঢাকা ইংলিশ প্রিপারেটরি স্কুল নামে যাত্রা শুরু করে। ১৯৬৯ সালে ঢাকা বিশ্ববিদ্যালয়ের সাথে নিবন্ধনক্রমে বিদ্যালয়টি মাধ্যমিক পর্যায়ে উন্নীত হয় এবং নাম পরিবর্তিত হয়ে উদয়ন বিদ্যালয় নামে নামকরণ করা হয়। ১৯৫৫ থেকে ১৯৯২ সাল পর্যন্ত বিদ্যালয়টি ঢাকা বিশ্ববিদ্যালয়ের উপাচার্যের বাসভবনের পাশে অবস্থিত ছিল যা ১৯৯২ সালে ঢাকা বিশ্ববিদ্যালয়ের জগ্ননাথ হলের পাশে ৩/৩ ফুলার রোডে স্থানান্তরিত হয়। ঢাকা বিশ্ববিদ্যালয়ের অনুদানে প্রতিষ্ঠিত হলেও প্রতিষ্ঠানটি বেসরকারী প্রতিষ্ঠানের মর্যাদা লাভ করেছে। এর বর্তমান ভবনের নির্মাণ কাজ শেষ হয় ১৯৮৮ সালে। প্রতিষ্ঠানটি স্কুল থেকে কলেজে রূপান্তরিত হয় ১৯৯৮ সালে।

প্রতিষ্ঠান প্রধান 
 এস আর এল মারিয়া (১৯৫৫ – ১৯৫৯)
 দিল আফরোজ হক (১৯৫৯ – ১৯৬১)
 কে রশিদ (১৯৬১ – ১৯৬২)
 নাজমা আতাহার (১৯৬২ – ১৯৬৩)
 জেরিনা আলীম (১৯৬৪ – ১৯৬৭)
 হালিমা কবীর (১৯৬৭ – ১৯৭২)
 ডোরা রহমান (১৯৭২ – ১৯৭৮)
 মমতাজ হোসেন (১৯৭৮ – ১৯৮২)
 কিশোয়ার রহমান (১৯৮২)
 সেলিমা খান (১৯৮২ – ১৯৮৯)
 শ্যামলী নাসরিন চৌধুরী (১৯৮৯ – ২০০২)
 মুহাম্মদ আরিফুর রহমান (২০০২)
 সৈয়দ এবিএম আশরাফ-উজ-জামান (২০০২ – ২০০৬)
 খালেদা হাবীব (২০০৬ – ২০১১)
 উম্মে সালেমা বেগম (২০১২ – ২০২০)

 জহুরা বেগম (২০২০ – ২০২৪)
 মুহাম্মদ আরিফুর রহমান (২০২৪ - বর্তমান)

উল্লেখযোগ্য শিক্ষার্থী 
 শামীম হায়দার পাটোয়ারী– রাজনীতিবিদ
 অভিজিৎ রায়– ব্লগার
 তারানা হালিম– অভিনেত্রী
 সাদেকা হালিম– অধ্যাপক

তথ্যসূত্র

বহিঃসংযোগ 

 
 
'''

ঢাকা জেলার বিদ্যালয়
১৯৫৫-এ প্রতিষ্ঠিত শিক্ষাপ্রতিষ্ঠান
১৯৫৫-এ পূর্ব পাকিস্তানে প্রতিষ্ঠিত
ক্যান্টারবেরি, নিউ সাউথ ওয়েল্‌স

ক্যান্টারবেরি (Canterbury) দক্ষিণ-পূর্ব অস্ট্রেলিয়ার নিউ সাউথ ওয়েল্‌স রাজ্যের বৃহত্তর সিডনি শহরের একটি উপশহর। এটি কেন্দ্রীয় সিডনি থেকে ১০ কিমি দক্ষিণ-পশ্চিমে কুক নদীর উপত্যকায় অবস্থিত। এটি প্রায় সম্পূর্ণ আবাসিক এলাকা। সিডনির প্রধান ঘোড়দৌড় ময়দান ক্যান্টারবেরি রেসকোর্স এখানে অবস্থিত। শহরের বেশির ভাগ অধিবাসী ব্রিটিশ বা আইরিশ। তবে ১৯৮০ ও ১৯৯০-এর দশকে অনেক অন্য জাতের লোক শহরটিতে এসেছে। এদের মধ্যে চীনা, লেবানীয়, গ্রিক, লাতিন আমেরিকান ও ভিয়েতনামীয় সম্প্রদায় বেশ বড়।

ইউরোপীয়দের বসতিস্থাপনের আগে এখানে ধারুক নামের একটি আদিবাসী গোত্র বাস করত।

ঐতিহ্য তালিকা 
ক্যান্টারবেরিতে বেশ কয়েকটি ঐতিহ্য তালিকাভুক্ত স্থান রয়েছে, যার মধ্যে রয়েছে:

 ব্যাংকসটাউন রেলওয়ে: ক্যান্টারবেরি রেলওয়ে স্টেশন, সিডনি
 ৯ ফোর স্ট্রিট: বেথুনগ্রা, ক্যান্টারবেরি
 সুগার হাউজ রোড: পুরাতন চিনিকল

উল্লেখযোগ্য ব্যক্তি 

 ভ্যালি মেয়ার্স,শিল্পী (তিনি ক্যান্টারবেরিতে জন্মগ্রহণ করেন)

চিত্রশালা

তথ্যসূত্র 

অস্ট্রেলিয়ার শহর
ডানকান এডওয়ার্ডস

ডানকান এডওয়ার্ডস (অক্টোবর ১, ১৯৩৬ - ফেব্রুয়ারি ২১, ১৯৫৮) ছিলেন একজন ইংরেজ আন্তর্জাতিক ফুটবল খেলোয়াড়। ডাডলিতে জন্ম নেয়া এ খেলোয়াড় ১৯৫২ সালের জুন মাসে অপেশাদার খেলোয়াড় হিসেবে ম্যানচেস্টার ইউনাইটেডে যোগ দেন এবং ১৯৫৩ সালের ১ অক্টোবর পেশাদার খেলোয়াড় হিসেবে আত্মপ্রকাশ করেন। তিনি ছিলেন ১৯৫০ দশকে স্যার ম্যাট বাজ্‌বির অধীনে বাজ্‌বি বেইবস এর অন্যতম সদস্য এবং মিউনিখ বিমান দুর্ঘটনায় নিহত হওয়া ইউনাইটেডের আট খেলোয়াড়ের একজন। তার খেলা যারা দেখেছেন তারা মনে করেন এডওয়ার্ডস যদি এত অল্প বয়সে মারা না যেতেন তবে তিনি বিশ্বের অন্যতম মহান ফুটবলারে পরিনত হতেন।

বহিঃসংযোগ 
 Duncan Edwards website
 English Football Hall of Fame Profile

১৯৩৬-এ জন্ম
১৯৫৮-এ মৃত্যু
ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
ইংল্যান্ডের আন্তর্জাতিক ফুটবলার
ইংরেজ ফুটবল লিগের খেলোয়াড়
২০শ শতাব্দীর ব্রিটিশ সেনা কর্মকর্তা
পুরুষ ফুটবল মধ্যমাঠের খেলোয়াড়
২০শ শতাব্দীর ইংরেজ পুরুষ ক্রীড়াবিদ